دلۆڤان ئهمجهد بارزانی
ڤایرۆسێ (كۆرونا) كۆڤید"١٩" ئهو ڤایرۆسه یێ كوژهكه كۆ نها ل
ههمی جیهانێ یا بهربلاڤبووی، یا بۆیه ڤایرۆسهكا جیهانی ئانكۆ نێڤدهولهتی.
ل دهستپێكا سالا (٢٠٢٠) ئهڤی ڤایرۆسێ ل وهلاتێ چینێ پارێزگهها ووهان سهرههلدا، زووی ب زووی بلاڤبوو چهندین دهولهتێن دی تووشی كۆرونایێ بوون، ههتا گههشتیه دهولهتێن جیران یێن ههرێما كوردستانێ و عیراقێ ل دووماهیا ههیڤا ئادارێ، ههرێما كوردستانێ ژی چهند حالهت ههبوون كو ئهوبوون، یێن قهستا وهلاتێن دهرڤهكری و هاتیه ڤه كوردستانێ، پاشی هاتنه كهرهنتینكرن بۆ ماوێ (١٤) رۆژان.
حوكمهتا ههرێما كوردستانێ ههر زووی دهست ب ئامادهكاریان كر بۆ رووی ب رووی بوونهڤا ڤێ ڤایرۆسا كۆژهك و مهترسیدار نهخۆشخانێن تایبهت ب ڤایرۆسا كۆرونایێ ئامادهكرن و ڤهكرن.
قهدهغهیا هاتن و چوونێ ژی راگههاند خهلك ژی ل گهل حوكمهتا ههرێما كوردستانێ ههڤكار بوون و قوناغا ئێكێ ژ ڤایرۆسێ كۆرونایێ ل ههرێما كوردستانێ زۆر ب باشی تێپهراند.
د قووناغا ئێكێ دا ڤایرۆسا كۆرونا زۆرا بهێز نهبوو، ئهوبوو چ نهخوشێن ههلگرێن كۆرونایێ د نهخۆشخانێن ههرێمێ دا نهمان قهدهغهیا هاتنوچوونێ ژی هاتهراكرن د ناڤ باژاران دا و بازار هاتنه ڤهكرن، هاتن و چوون ئاسایی بووڤه، ب تنێ قهدهغهیا بهینا پارێزگهههكێ بۆ پارێزگهههكا دی ما.
لێ وهزارهتا ناڤخوه و ساخلهمیێ و حوكمهتێ، ههردهم ههڤوهلاتی ئاگههداردكرن ل رێنمایێن خۆپاراستنێ دژی ڤایرۆسا كۆرونایێ لێ ڤێ دووماهیێ خهلك پابهند نهبوون.
قووناغا دوویێ دهستپێكر یا كۆرونایێ كو ڤێ جارێ زۆرا بهێزه و مهترسیدارتر و ل بهراهیێ لێ خهلك یێ پابهند نابن ب رێنمایێن ساخلهمیێ.
ل دهستپێكێ خهلكی دگۆت (گهلهك كهس یێن تووشی كۆرونایێ بووی بهلێ یێ ئاشكهرا ناكهن و راناگههینن).
نها خهلك یێ دبێژن كو ههر ئهون (چ نهخۆشی و كۆرونا نهمانه ل ههرێما كوردستانێ ههمی درهوه چ بۆ نینه ههمی ژبهر نهدان و گیرۆكرنا مووچهیانه و نهزێدهتر).
نوكه من دڤێت بێژمه ههڤوهلاتیێن ههرێما كوردستانێ ـ كۆرونا قووناغا ئێكێ بیت یان قووناغا دوویێ كۆرونا یا ههی خوه بپارێزن.
ـ ههژمارا مریان ب ڤایرۆسێ كۆرونایێ كێم بیت یان زێده بیت، كۆرونا ههر یا ههی پابهند بن.
ـ ته باوهری ب حوكمهتێ ههبیت یان نه، ڤایرۆسێ كۆرونایێ ههر یا ههی.
ـ مووچه بهێت یان نههێت، كۆرونا ههر یا ههی.
ـ ل ههرێما كوردستانێ بیت یان ل ئهورۆپا و جیهانێ ڤایرۆسی كۆرونایێ (كۆڤید ١٩)، تێكهلی سیاسهتێ و پارتایهتیێ بكهن یان نهكهن، كۆرونا ههر یا ههی و دێ ههبیت ههتا چارهسهری بۆ نههێته دیتن دێ ههر مهترسیا وێ ههبیت ل ههمی جهان.
ههڤوهلاتیێن هێژا ئهز داخوازێ ل ههوه ههمیان دكهم پابهندێن رێنمایێن ساخلهمیێ و وهزارهتا ناڤخوه بن، سیاسهتێ بدهنه رهخهكێ دا بشێین ساخلهمیا خوه و وهلاتێ خوه و خووشك و برایێن خوه ل ڤێ ڤایرۆسا كۆژهك و بێ چارهسهری بپارێزین.